Document ID: 32004D0846

Poliittisten ja turvallisuusasioiden komitean päätös Proxima/2/2004,
tehty 30 päivänä marraskuuta 2004,
entisessä Jugoslavian tasavallassa Makedoniassa toteutettavan Euroopan unionin poliisioperaation EUPOL Proximan johtajan nimittämisestä
(2004/846/EY)
POLIITTISTEN JA TURVALLISUUSASIOIDEN KOMITEA, joka
ottaa huomioon Euroopan unionista tehdyn sopimuksen ja erityisesti sen 25 artiklan 3 kohdan,
ottaa huomioon Euroopan unionin poliisioperaation (EUPOL Proxima) jatkamisesta entisessä Jugoslavian tasavallassa Makedoniassa 22 päivänä marraskuuta 2004 hyväksytyn neuvoston yhteisen toiminnan 2004/789 /YUTP ja erityisesti sen 8 artiklan 1 kohdan,
sekä katsoo seuraavaa:
(1) Yhteisen toiminnan 2004/789/YUTP 8 artiklan 1 kohdan mukaan neuvosto valtuuttaa poliittisten ja turvallisuusasioiden komitean tekemään asiaankuuluvat päätökset Euroopan unionista tehdyn sopimuksen 25 artiklan mukaisesti, mihin sisältyvät valtuudet nimittää poliisioperaation johtaja korkeana edustajana toimivan neuvoston pääsihteerin ehdotuksesta.
(2) Korkeana edustajana toimiva pääsihteeri on ehdottanut, että tehtävään nimitetään Jürgen SCHOLZ,
ON PÄÄTTÄNYT SEURAAVAA:
1 artikla
Nimitetään Jürgen SCHOLZ entisessä Jugoslavian tasavallassa Makedoniassa toteutettavan Euroopan unionin poliisioperaation EUPOL Proximan johtajaksi 15 päivästä joulukuuta 2004 alkaen.
2 artikla
Tämä päätös tulee voimaan päivänä, jona se tehdään.
Päätöstä sovelletaan 14 päivään joulukuuta 2005.
Tehty Brysselissä, 30 päivänä marraskuuta 2004.

Labels: 12
0
15
5